Να αποσυρθεί άμεσα το Νομοσχέδιο με τίτλο «Εκσυγχρονισμός Περιβαλλοντικής Νομοθεσίας» διεκδικεί σημαντικός αριθμός Περιβαλλοντικών Κινημάτων και Συλλογικοτήτων, από όλη τη χώρα (δείτε ποια είναι στη συνέχεια αυτή της ανάρτησης). Για το σκοπό αυτό έχουν προχωρήσει στη Συλλογή Υπογραφών με τίτλο ΝΑ ΑΠΟΣΥΡΘΕΙ ΤΟ ΑΝΤΙ-ΠΕΡΙΒΑΛΛΟΝΤΙΚΟ ΝOΜΟΣΧΕΔΙΟ. Αποδέκτης ο Υπουργός Περιβάλλοντος Κωστής Χατζηδάκης και ο Πρωθυπουργός.

Ακολουθεί η σχετική τεκμηρίωση των Περιβαλλοντικών Συλλογικοτήτων:

Το νομοσχέδιο με τίτλο «Εκσυγχρονισμός Περιβαλλοντικής Νομοθεσίας» που η κυβέρνηση ετοιμάζεται πυρετωδώς να φέρει προς ψήφιση σε μια πρακτικά κλειστή βουλή λόγω καραντίνας, δεν πρέπει να επιτρέψουμε να περάσει γιατί:

1. Καταργεί την ουσία της προστασίας των περιοχών Natura 2000 και προωθεί ακόμα και μεταλλευτικές δραστηριότητες και εξορύξεις υδρογονανθράκων σε περιοχές προστασίας της φύσης

2. Εκθέτει σε κίνδυνο τις προστατευόμενες περιοχές, καταργώντας την αυτοτέλεια των Φορέων Διαχείρισης Προστατευόμενων Περιοχών (ΦΔΠΠ)

3. Επιτρέπει την καταστροφή του περιβάλλοντος στο όνομα των κατά βούληση επενδυτικών σχεδίων, εκχωρώντας τον έλεγχο των μελετών (ΜΠΕ) σε ιδιώτες και επιβάλλοντας ασφυκτικές προθεσμίες για γνωμοδοτήσεις των υπηρεσιών

4. Προωθεί την αλόγιστη επέκταση των βιομηχανικών ΑΠΕ, κυρίως των αιολικών, που έχουν ήδη προκαλέσει υποβάθμιση του περιβάλλοντος και οικονομική επιβάρυνση των καταναλωτών για την εξασφάλιση υπερκερδών των επενδυτών

5. Νομιμοποιεί τα αυθαίρετα εντός δασικών εκτάσεων και κατά περίπτωση εντός υγροτόπων και ρεμάτων

6. Απλοποιεί τις διαδικασίες διαχείρισης στερεών αποβλήτων και δε λαμβάνει μέτρα κατά της υποβάθμισης των ρεμάτων από την ανεξέλεγκτη διάθεση αστικών και βιομηχανικών λυμάτων μέσα σε αυτά

7. Παραβιάζει Συνταγματικές διατάξεις, Ευρωπαϊκές οδηγίες και Διεθνείς συμβάσεις

Η τρέχουσα οικουμενική κρίση υποδεικνύει την άμεση ανάγκη αλλαγής πλεύσης στη διαχείριση του περιβάλλοντος: Πρέπει να φροντίσουμε για τη διατήρηση, την προστασία και την αποκατάσταση του περιβάλλοντος, κι όχι να επιτρέπουμε στις κυβερνήσεις να θυσιάζουν το περιβάλλον στο βωμό εφήμερων οικονομικών συμφερόντων. Το πολυνομοσχέδιο «Εκσυγχρονισμός Περιβαλλοντικής Νομοθεσίας» κινείται σαφώς στη δεύτερη κατεύθυνση.

Λαμβάνοντας υπόψη μάλιστα ότι έρχεται προς ψήφιση εν μέσω μιας πρωτόγνωρης κατάστασης όπου οι πολίτες δεν έχουμε δικαίωμα να ασκήσουμε τα στοιχειώδη συνταγματικά/δημοκρατικά μας δικαιώματα, να καλέσουμε συσκέψεις/συνελεύσεις, να συνεδριάσουν τα συλλογικά μας όργανα, να καλέσουμε συγκεντρώσεις κλπ , η όλη διαδικασία ψήφισης ενός σημαντικότατου για όλα τα περιβαλλοντικά ζητήματα νομοσχεδίου μόνο αντιδημοκρατική μπορεί να χαρακτηριστεί.

Για όλους τους παραπάνω λόγους, απαιτούμε την άμεση απόσυρση του νομοσχεδίου με τίτλο «Εκσυγχρονισμός Περιβαλλοντικής Νομοθεσίας» στο σύνολό του.

ΜΠΟΡΕΙΤΕ ΝΑ ΥΠΟΓΡΑΨΕΤΕ ΕΔΩ

Περισσότερα για το Νομοσχέδιο:

1. Καταργεί την ουσία της προστασίας των περιοχών Natura 2000 και προωθεί ακόμα και μεταλλευτικές δραστηριότητες και εξορύξεις υδρογονανθράκων σε περιοχές προστασίας της φύσης. Ορίζει χρήσεις γης που τις καθιστούν επέκταση του αστικού χώρου, καθορίζοντας 4 κλιμακούμενες ζώνες προστασίας και δίνοντας έτσι τη δυνατότητα βαρέων επενδυτικών δραστηριοτήτων (πχ εξορύξεις), τουριστικής/εμπορευματικής «αξιοποίησής» τους και δημιουργίας μη αναγκαίων υποδομών μέσα σε αυτές (δρόμων, κτιρίων κλπ) .

2. Εκθέτει σε κίνδυνο τις προστατευόμενες περιοχές, καταργώντας την αυτοτέλεια των Φορέων Διαχείρισης Προστατευόμενων Περιοχών (ΦΔΠΠ). Υποβαθμίζονται οι ΦΔΠΠ που ήταν ανεξάρτητοι επιστημονικοί/περιβαλλοντικοί φορείς, επόπτευαν τις προστατευόμενες περιοχές και γνωμοδοτούσαν για τα σχέδια διαχείρισης των ΠΠ και τυχόν δραστηριότητες μέσα σε αυτές. Δημιουργεί μία δύσκαμπτη διαχείριση, συρρικνώνοντας τον αριθμό τους, υποβαθμίζοντάς τους και αυξάνοντας την έκταση των περιοχών που εποπτεύουν. Οι αρμοδιότητές τους συγκεντρώνονται στο Υπουργείο Περιβάλλοντος, καταργώντας έτσι την αυτοτέλειά και την αποτελεσματικότητά τους.

3. Επιτρέπει την καταστροφή του περιβάλλοντος στο όνομα των κατά βούληση επενδυτικών σχεδίων, εκχωρώντας τον έλεγχο των μελετών (ΜΠΕ) σε ιδιώτες και επιβάλλοντας ασφυκτικές προθεσμίες για γνωμοδοτήσεις των υπηρεσιών. Καθιερώνει το θεσμό του «ιδιώτη αξιολογητή» Μελέτης Περιβαλλοντικών Επιπτώσεων(ΜΠΕ), μετατρέποντας την όλη διαδικασία της αδειοδότησης σε αδιαφανή και διάτρητη. Μειώνει ασφυκτικά τις προθεσμίες των γνωμοδοτήσεων των αρμόδιων υπηρεσιών και, χωρίς να τους δίνει τα απαραίτητα εργαλεία για να τις καταρτίζουν, καθιστά το ρόλο τους διακοσμητικό. ·

4. Προωθεί την αλόγιστη επέκταση των βιομηχανικών ΑΠΕ, κυρίως των αιολικών, που έχουν ήδη προκαλέσει υποβάθμιση του περιβάλλοντος και οικονομική επιβάρυνση των καταναλωτών για την εξασφάλιση υπερκερδών των επενδυτών. Η κατάργηση της άδειας παραγωγής ηλεκτρικής ενέργειας από ΑΠΕ και οι υπόλοιπες “διευκολύνσεις” υπέρ των βιομηχανιών ΑΠΕ, όπως και ο καθορισμός χρήσεων γης στις περιοχές Natura, δημιουργούν τετελεσμένα πριν από την αναθεώρηση του Ειδικού Χωροταξικού Πλαισίου για τις ΑΠΕ που έχει ανεπίτρεπτα καθυστερήσει και προκαταλαμβάνουν τις υπό εκπόνηση Ειδικές Περιβαλλοντικές Μελέτες για τις προστατευόμενες περιοχές.

5. Νομιμοποιεί τα αυθαίρετα εντός δασικών εκτάσεων και κατά περίπτωση εντός υγροτόπων και ρεμάτων. Επαναφέρει τη νομιμοποίηση των αυθαιρέτων («οικιστικών πυκνώσεων») για 30 χρόνια, που έχει απορριφθεί από την Ολομέλεια του Συμβουλίου της Επικρατείας (ΣτΕ). Επιπλέον, με την διατήρηση αυθαίρετων και καταπατήσεων στα ρέματα αυξάνει τον πλημμυρικό κίνδυνο και καθιστά “απαραίτητα” τα έργα διευθέτησης των υδατορεμάτων.

6. Απλοποιεί τις διαδικασίες διαχείρισης στερεών αποβλήτων και δε λαμβάνει μέτρα κατά της υποβάθμισης των ρεμάτων από την ανεξέλεγκτη διάθεση αστικών και βιομηχανικών λυμάτων μέσα σε αυτά. Δε διασφαλίζει την αποφυγή των παράνομων εκφορτώσεων αποβλήτων σε ρέματα και άλλους δημόσιους/ιδιωτικούς χώρους, που τα τελευταία χρόνια έχουν μετατρέψει όλες τις περιαστικές περιοχές σε απέραντες χωματερές. Καταργεί τη άδεια μεταφοράς αποβλήτων, αντικαθιστώντας την από μια απλή εγγραφή σε ένα μητρώο. Δεν λαμβάνει μέτρα ελέγχου/κυρώσεων για παράνομη διάθεση λυμάτων σε ρέματα.

7. Παραβιάζει Συνταγματικές διατάξεις, Ευρωπαϊκές οδηγίες και Διεθνείς συμβάσεις. Ενδεικτικά: άρθρο 24 του Συντάγματος, Ευρωπαϊκές Οδηγίες για την Προστασία Οικοτόπων και Ειδών 92/43/ΕΟΚ, για την προστασία των άγριων Πτηνών 2009/147/ΕΚ, για τα Νερά 2000/60, για την Θαλάσσια Στρατηγική στη Μεσόγειο 2008/59, Διεθνή Σύμβαση Ραμσάρ για τους Υγροτόπους, Συνθήκη της Βαρκελώνης για την Προστασία της Μεσογείου.

Το αίτημα στηρίζεται από τις παρακάτω Συλλογικότητες και Περιβαλλοντικά Κινήματα:

(Η λίστα είναι δυναμική. Μπορείτε αν επιθυμείτε να προσθέσετε τη συλλογικότητά σας, δηλώνοντάς το στο amesi.aposyrsi@gmail.com):

Αγωνιστική Πρωτοβουλία – SOS Πειραιάς

Αθηναϊκός Ορειβατικός Σύλλογος (ΑΟΣ)

Ανοιχτή συνέλευση ενάντια στη “πράσινη” ανάπτυξη και τα αιολικά στα Άγραφα

Ανοιχτή Συνέλευση Κεφαλονιάς-Ιθάκης ενάντια στην Εξόρυξη Υδρογονανθράκων

Ανοιχτή Συνέλευση στα Γιάννενα ενάντια στις εξορύξεις υδρογονανθράκων

Δασαμάρι S.O.S., ανεξάρτητη πρωτοβουλία πολιτών

Διαδημοτική Επιτροπή για την προστασία του Υμηττού

Δίκτυο “Μεσοχώρα – Αχελώος SOS”

Δίκτυο Πολιτών για τη Διάσωση του Ρέματος Πικροδάφνης

Δίκτυο Φορέων και Πολιτών για την Προστασία των Αγράφων

Δυτικό Μέτωπο

Ελληνικός Ορειβατικός Σύλλογος Ηλιούπολης

Ελληνικός Ορειβατικός Σύλλογος Καρδίτσας (ΕΟΣΚ)

Ελληνικός Ορειβατικός Σύλλογος Χαλκίδας

Εναλλακτική Δράση για Ποιότητα Ζωής

Ενεργοί Πολίτες της Πειραϊκής

Εξωραϊστικός Σύλλογος «Νηρέας» (Ραφήνα)

ΕΟΣ Λασιθίου

Επιτροπή Αγώνα Αγραφιωτών

Επιτροπή Αγώνα για το Μητροπολιτικό Πάρκο Γουδή

Επιτροπή Αγώνα Θεσσαλονίκης ενάντια στην καύση απορριμμάτων

Επιτροπή Αγώνα Πολιτών Βόλου- Όχι στην καύση σκουπιδιών από την ΑΓΕΤ

Επιτροπή Διάσωσης Παράκτιου Υγρότοπου Λεγραινών

Ευρεία Επιτροπή για την Υπεράσπιση του Ελληνικού / ΙΛΙΣ-ΣΟΣ

Ινστιτούτο Ελληνικών Μύλων (ΙτΕΜ)

Καθαρός Καλαμάς

Κέντρο Βιωσιμότητας και Περιβαλλοντικής Προστασίας ΒΑ Αττικης

Κίνηση για την Προστασία & Ανάδειξη του Μεγάλου Ρέματος Ραφήνας

Κίνηση για την προστασία των νησίδων του Αιγαίου

Κίνηση Πολιτών για την Πειραϊκή

Κίνηση Πολιτών για την Προστασία της Οίτης

Κίνηση Πολιτών Χορτιάτη

Κίνηση Πολιτών Ηλιούπολης – ΚΙΠΗ

Λαϊκή Συνέλευση Κολωνού – Ακαδημίας Πλάτωνα – Σεπολίων

Λιμάνι φιλικό στην πόλη (Πειραιάς)

Μικρογεωγραφίες

Μορφωτικός, Πολιτιστικός και Καλλιτεχνικός Σύλλογος Αετοχωρίου το “Πίνοβο”

Νομαδική Αρχιτεκτονική

Οικολογικό Δίκτυο

Ομάδα πολιτών για την διάσωση του υγροβιότοπου του Κολοβρέχτη (Εύβοια)

Ομάδα Σώστε την Ήπειρο

Ορειβατικός Σύλλογος Σπάτων

Ορειβατικός Φυσιολατρικός Ιατρικός Σύλλογος- Ο.Φ.Ι.Σ.

Παγκρήτιο Δίκτυο Περιβαλλοντικών Οργανώσεων ΟΙΚΟΚΡΗΤΗ

Περιβαλλοντική Δράση Ηλείας (ΠΕ.Δ.Η.)

Περιβαλλοντικός Πολιτιστικός Όμιλος Αττικής – ΠΕΡΙ.ΠΟΛ.Ο. Αττικής

Περιβαλλοντικός Πολιτιστικός Όμιλος Μάνης (ΠΕΡΙ.ΠΟΛ.Ο ΜΑΝΗΣ)

Περιβαλλοντικός πολιτιστικός σύλλογος Θεοδωριανιτών Άρτας ΟΙ ΟΡΕΙΝΟΙ

Ποδονίφτης SOS

Ποδονίφτης ρε(ύ)μα κριτικής των καιρών και δράσης

Πολιτιστικός Σύλλογος Νέων Νεοχωρίου (Δήμος Λίμνης Πλαστήρα)

Προοδευτικός Σύλλογος Μυρσίνης

Πρωτοβουλία Αγώνα Ζωγράφου

Πρωτοβουλία Αθήνας ενάντια στις εξορύξεις υδρογονανθράκων

Πρωτοβουλία για ένα λιμάνι που θα συμβιώνει αρμονικά με την πόλη (Ραφήνα)

Πρωτοβουλία Ενάντια στην Περιβαλλοντική Καταστροφή και την Κλιματική Αλλαγή

Πρωτοβουλία Ηλείας ενάντια στις εξορύξεις Υ/Α

Πρωτοβουλία κατοίκων Αθήνας για την προστασία των Αγράφων

Πρωτοβουλία Κρήτης ενάντια στις εξορύξεις υδρογονανθράκων

Πρωτοβουλία Πολιτών Λευκάδας ενάντια στις εξορύξεις υδρογονανθράκων

Ρεματτική- Φορείς και κινήσεις για την προστασία των ρεμάτων

ΡΟΗ-Πολίτες υπέρ των Ρεμάτων

Σύλλογος Δασοπροστασίας και Προστασίας Περιβάλλοντος Κύμης (ΣΔΑΠΠΕ ΚΥΜΗΣ)

Σύλλογος πεζοπορίας ορειβασίας Τρικάλων (Σ.Π.ΟΡ.Τ)

Σύλλογος Πολυδρόσου

Σύλλογος Προστασίας Περιβάλλοντος και Ρεματιάς Πεντέλης-Χαλανδρίου

Σύλλογος Προστασίας Περιβάλλοντος Νότιας Καρυστίας (ΣΠΠΕΝΚ)

Σύλλογος Προστασίας του Αράχθου

Φίλοι του Ερασίνου

Φιλοπρόοδος Εξωραϊστικός και Πολιτιστικός Σύλλογος Παραλίας Γραμματικού Αττικής – Σέσι «Ο Πάν»

Φυσιολατρική Πεζοπορική Ομάδα Γαλατσίου- ΑΓΧΕΣΜΟΣ (ΦΠΟΓ-ΑΓΧΕΣΜΟΣ)

Extiction Rebellion Hellas

Fridays For Future Greece

Part of the Solution

SOMA-Διάσπαρτο Ανοιχτό μουσείο Αττικής

SOS ΚΥΠΑΡΙΣΣΙΑΚΟΣ, Πρωτοβουλία Πολιτών Τριφυλίας ενάντια στις εξορύξεις Υ/ Α

Υποστήριξη έχουν δηλώσει επίσης και οι Συλλογικότητες:

Αυτόνομοι Μηχανικοί Ανατολικής Κρήτης (ΑΜΑΚ)

Εναλλακτική Δράση για Ποιότητα Ζωής

Επιτροπή Αγώνα Ωρωπού

Κέντρο Μελέτης κ Προστασίας της Φυσικής κ Αρχιτεκτονικής Κληρονομιάς στο Αιγαίο – Εικονικό Μουσείο Τήνου

Κενό Δίκτυο

Συνεταιριστική Κοινότητα Αυτάρκειας, “Από Κοινού”